Франц Рубо

Рубо Франц Алексеевич (17 июнь 1856 ел, Одесса, Россия империясе — 13 март 1928 ел, Мюнхен, Веймар республикасыРубо Франц Алексеевич // Большая советская энциклопедия, 3 издание, в 30 т. 1969—1978.) — Россия империясе панорамачы рәссамы, академик һәм Император Художество  академиясенең баталияләр остаханасе җитәкчесе.

 Биографиясе 
Франц Алексеевич Рубо 1856 елның 17 июнендә Одесса шәһәрендә Россиядә  төпләнгән француз коммерсанты гаиләсендә туган.

1865-1877 елларда — Одесса рәсем төшерү мәктәбендә, ә 1878-1883 елларда Мюнхен Рәсем сәнгате Академиясендә укыган. Баталияләр төшерү буенча белгечлеккә әзерләнгән.

1903 елдан Рубо Император Художество  академиясенең баталияләр остаханасе профессор — җитәкчесе.

1912 елда Рубо тулысынча Германияга күченә. Соңгы елларда заказчылары булмый, аны онотоп бетәләр диярлек.

Франц Рубо 1928 елның 13 мартында Мюнхенда вафат була.

 Гаиләсе 
Рәссамның оныгы — Сильвия Рубо, Мюнхенда 1941 елда туган. Ул — абстракционист рәссамНовый зал ждёт посетителей Дорогомилово сегодня, № 13(55), октябрь, 2003 год.

2010 елда, Севастополь панорамасы юбилеена Сильвия Рубо «Фрагменты живописного полотна Панорамы Ф. А. Рубо „Штурм 6 июня 1855 года“» каталогына кереш сүз яза һәм музейга гаилә архивыннан ике фотография бүләк итәЭксклюзивное интервью с внучкой Рубо.

 Панорамалары 
Франц Рубо өч баталия панорамасы авторы: «Оборона Севастополя», «Бородинская битва», «Штурм аула Ахульго». Россиянең панорама рәсем сәнгатенә нигез салучы, ике йөзләп монументаль әсәр язган.

 Император Александр II кырында башкортларның лачын белән аучылык итүе 
сулда|мини|400x400пкс| Ф. Рубо. Башкортларның император Александр II катнашлыгында лачыннарга аучылык итүе
Россиядә кошлар белән тибү киң таралган була. Ешрак бу максатта лачын кош файдаланылган. Әммә ХХ гасыр урталарына бу эш популярлыгын югалта бара, бигрәк тә патша Алексей Михайлович вафатыннан соң лачын өйрәтүчеләр дә кими,  вак малга тия дип, ерткыч кошларны күпләп кыру башлана.

Бик сирәк төбәкләрдә генә, шул исәптән, Ырынбур губернасында кош белән аулау саклана.

Соңгы тапкыр рәсми рәвештә патшаның лачын белән сунарга чыгуы 1856 елда теркәлгән. Бу Мәскәүдә император Александр II коронациясенә — таҗ кидерүгә бәйле тантаналар вакытында булган.

1856 елның сентябрендә Ырынбур генерал-губернаторы граф Перовский Василий Алексеевич император коронациясенә аучы кошлары белән башкортларны җибәрә  .

Башкортлардан бу тантанага Фәхреддин Өметбаев делегация алып бара. Таҗ кидерү тантаналарына бәйле чаралар вакытында лачын белән аучылык итүне оештыра. Шуның өчен император Александр II Фәхреддин Өметбаевка бриллиант кашлы йөзек бүләк итә.

Рәссам Ф. Рубо шушы вакыйга уңаеннан «Башкортларның император Александр II катнашлыгында лачыннар белән аучылык итүе» исемле картинасын яза. Ул 1911 елда Н. И. Кулешовның «Великосветская, царская и императорская охота на Руси» дигән 4 томлык очеркларында басылып чыгаПоследняя царская охота.

 Искәрмәләр 

 Әдәбият 

 Дагирова Д. А. Ахульго, Дагестан, Кавказ в творчестве Франца Рубо — Махачкала, 2012. — 120 б. — 500 экз. — ISBN 9785914710801.

 Сылтамалар 

 О. В. Федорова. Франц Рубо.
 Панорама «Бородинская битва».
 Галерея Ф. А. Рубо в музее-панораме «Бородинская битва».
 Творчество Ф. А. Рубо на портале «Воскресный день».

Төркем:Россия империясе рәссамнары
Төркем:1928 елда вафатлар
Төркем:13 март көнне вафатлар
Төркем:Одессада туганнар
Төркем:1856 елда туганнар
Төркем:17 июнь көнне туганнар